Saint-Jean-Baptiste-de-La-Salle (Reims)

D’ näigotischa, reemisch-kàthoolischa Pfàrrkìrìch Saint-Jean-Baptiste-de-La-Salle z’ Reims schtàmmt vum schpeetera 19. Joohrhundert. wu sa lììgt S’ Gotteshüüs lììgt àm Avenue Jean-Jaurès 182 ìm Nordoschta vum Schtàdtgebiat vu Reims. G’schìcht Doo ìsch àm And vum 19. Joohrhundert a äärschta Kàpall bàuija worra — ànna 1885 ìsch dr Johànnis Bàptist de La Salle grààd seelig’gschproocha worra. Àm 9. Mai 1890 ìsch dr Bàui vun’ra Kàpall dur a Verordnung ärlàuibt worra. Dr Plààn hàt dr Àrkitäckt Lamy zaichent. Àn daara Zitt hàt sìch dr Viartel Jean-Jaurès mìt’m Ààkumma vun Elsasser un Lothrìnga nooh-n-em Diitsch-Frànzeescha Kriag düa äntwìckla. D’ äärschta Kìrìch ìsch Tail vu dr Pfàrräi St. Andreàs gsìì. Dr Grundschtai hàt m’r àm 24. Jüüni 1890 g’lajt, un d’ Kàpall hàt dr Kàrdinààl Benoît Langénieux àm 19. März 1893 g’wäijt worra — d’ Bàuiàrweeta hann jedoch bis ìm Mai 1898 düürt. Waahrem Äärschta Waltkriag ìsch s’ Gotteshüüs vu da diitscha Truppa bùmàrdiart worra, àwwer d’ Räschtoriarungsàrweeta sìnn numma ìn da 1930er Joohra g’fartigt worra. D’ näija Kìrìch — dia, womm’r hìtt kännt — ìsch àm 3. Oktoower 1937 g’wäijt worra. wia ’s üsssììht D’ Kìrìch ìsch hàuiptsaachlig mìt Kwààderschtai bàuija, numma d’ Wäschtfàssààda-n-ìsch vermüatlig mìt Betùng ärrìchta worra. D’ Däcka b’schteht üss Schììfer. D’ Kìrìch hàt a kriizfeermig Grundrìss, mìt’ma Hàuiptschìff un zwai Sittaschìffer. S’ Gotteshüüs ìsch ìm Schtiil vu dr Näigootik ärrìchta. Àm Üssera-n-ìsch kää Schtàtüüta z’ sah — maa hàt aifàch nìt g’nüa Gald g’hàà, fìr sììe loo haarschtälla. ’S gìtt àwwer a Glààsfanschter, wo d’ hl. Odilia, d’ Schutzpàtroona vum Elsàss zaigt, un a ànder, wo dr hl. G’màrtert’r Julius zaigt. Weblìnks Websitta vu dr Pfàrräi (frànzeesch) d’ Sitta vu dr Pfàrräi uff dr Websitta vum Arzbìschtumm Reims (frànzeesch) d’ Kìrìch Saint-Jean-Baptiste de La Salle ìm Genrààlverzaichniss vum Kültüüräärwa Grand Est (frànzeesch) d’ Kìrìch Saint-Jean-Baptiste-de-La-Salle bii Clochers de France (frànzeesch) Ainzelnoohwiisa